फतेहगढ़ पशु चिकित्सालय ने कुएं में फेंकीं दवाइयां, शिकायत की
गुना|बमोरी ब्लॉक के फतेहगढ़ के शासकीय पशु चिकित्सालय में पशुओं के लिए आई दवाएं कुएं में फेंक दी गई। आम आदमी पार्टी ने इसकी शिकायत उपसंचालक पशु चिकित्सा सेवाएं से की है। इसमें पार्टी के जिला संयोजक डॉ. रमेशचंद शर्मा ने कहा है कि पशुओं के लिए आई यह दवाओं में से कई एक्सपायरी नहीं थी और कुछ एक्सपायरी डेट की थी, जो पशु चिकित्सालय फतेहगढ़ द्वारा किले के पीछे स्थित कुएं में फेंक दी गई है। श्री शर्मा ने बताया कि शिकायत के बाद पार्टी के कार्यकर्ताओं ने खुद मौके पर जाकर इन दवाओं को देखा है। शिकायत में पशु चिकित्सालय स्टाफ पर कार्रवाई कराने की मांग की गई है।
hin_Deva hin_Deva